Konstantin Paustovskij

Konstantin Georgieviĉ Paustovskij (ruse Константин Георгиевич Паустовский) naskiĝis la 31-an de majo 1892 en Moskvo kaj mortis la 14-an de julio 1968 samurbe; estis fama rusa verkisto, kiu estis kvarfoje nomumita por Nobel-premio pri literaturo. La gepatroj (Georgij kaj Maria) havis tri filojn kaj unu filinon. Ekde 1898 la familio loĝis en Kievo, ĉefurbo de Ukrainio, kie li frekventis la Unuan gimnazion kaj ekde 1912 iĝis studento de historia-filologia fakultato de la Imperiestra Universitato nome de Sankta Vladimiro. Tiam aperis liaj unuaj verkoj publikigitaj en lokaj revuoj. Dum la Unua Mondmilito li servis kiel sanitaro en moveblaj medicinaj trajnoj. Tiam samtempe pereis ambaŭ liaj fratoj militintaj diversloke. Reveninte Moskvon li perlaboris kiel salajrulo. En 1923, la verkisto revenis al Moskvo kaj fariĝis redaktoro ĉe la "Rusia Telegrafa Agentejo". Tiam Paustovskij multe verkis, liaj rakontoj kaj eseoj estis aktive publikigitaj. La debuta kolekto de verkoj de la aŭtoro "Renkontaj Ŝipoj" estis eldonita en 1928. Verkaro Dum postaj kvardek jaroj la verkisto aperigis multajn librojn. Tradukoj al Esperanto Estis tradukitaj 5 rakontoj en Esperanto kiuj aperis en la 14-a parto de la literatura projekto “Rusa Novelaro 2”, tradukitaj de Vladimir Jurganov, V. S. Neminem, Ludmila Novikova kaj Aleksander Korĵenkov, kiu krome verkis la enkondukan artikolon pri Paustovskij kaj notojn pri la rakontoj. Referencoj